Bruce Onobrakpeya

Bruce Obomeyoma Onobrakpeya (30 Agosti 1932) ni mchapishaji, mchoraji na mchongaji kutoka Nigeria.Onobrakpeya ameonyesha maonyesho ya sanaa huko Tate Modern London, makumbusho ya kitaifa ya sanaa ya kiafrika ya taasisi ya Smithsonian huko Washington, D.C., na Malmö Konsthall huko Malmö, Uswidi.

 Maisha ya awali 
Bruce Onobrakpeya alizaliwa katika kijiji cha Agbarha-Otor katika Jimbo la Delta, akiwa mtoto wa mchoraji wa kabila la Urhobo. Alilelewa katika familia ya Kikristo, lakini pia alijifunza imani za jadi za watu wake. Familia yake ilihamia Jiji la Benin, Jimbo la Edo, alipokuwa bado mtoto.

Alisoma katika Shule ya Western Boys High School, ambapo alipokea mafundisho ya sanaa kutoka kwa Edward Ivehivboje. Wakati wa masomo yake ya sekondari, pia alihudhuria darasa la kuchora lililofanyika katika Klabu ya Sanaa ya British Council mjini Benin. Katika kipindi hicho, Bruce Onobrakpeya alipata msukumo mkubwa kutoka kwa michoro ya watercolor ya Emmanuel Erabor na pia kutoka kwenye mihadhara ya Ben Enwonwu, mshauri wa sanaa wa serikali ya Nigeria.

Baada ya kumaliza shule ya sekondari, Onobrakpeya aliteuliwa kuwa mwalimu wa sanaa katika Western Boys High School kati ya mwaka 1953 na 1956. Mwaka 1956 alihamia mjini Ondo ambako alifundisha katika Ondo Boys High School kwa kipindi cha mwaka mmoja.

Marejeo

Jamii:wasanii wa Nigeria
jamii:waliozaliwa 1932
jamii:watu walio hai
jamii:WikiMonthly Edit-a-thon Kilimanjaro